Andrei Vereștiuc, cunoscut influencer român, a atras atenția comunității online prin postarea sa, în care a arătat abordarea ingenioasă a autorităților turcești în ceea ce privește prevenirea circulației pe contrasens în Istanbul.
Într-un videoclip postat pe Instagram, acesta a prezentat sistemul folosit în Turcia, care este similar cu limitatoarele de viteză întâlnite în România, dar cu o adăugare - țepi.
"Haideți să vă arăt cum se asigură turcii că nimeni nu merge pe interzis pe străzile lor din Istanbul, care sunt foarte, foarte multe cu sens unic.
Dacă vii din direcția corectă treci peste țepii din drum iar ei se închid, dar dacă vii invers o să calci direct în ei și o să îți spargi anvelopele.
Şi în felul ăsta nimeni, dar absolut nimeni, nu intră pe sens opus în Istanbul", a explicat Vereștiuc.
Sistemul este proiectat să descurajeze șoferii să intre pe contrasens și să prevină accidentele care ar putea apărea în urma acestui comportament periculos.
Videoclipul lui Andrei Vereștiuc a strâns aproape 50.000 de aprecieri și sute de comentarii.
"Au luat exemplu de la Vlad Țepeș", scrie cineva.
"Pui o scândură peste și treci liniștit", gândeşte un român cu tupeu.